EL
C 235/44
Επίσημη Εφημερίδα της Ευρωπαϊκής Ένωσης
3.7.2023
Λόγοι ακυρώσεως και κύρια επιχειρήματα Προς στήριξη της προσφυγής, το προσφεύγον προβάλλει τέσσερις λόγους. 1.
Με τον πρώτο λόγο προβάλλεται παράβαση του κανονισμού (EΕ, Ευρατόμ) 2020/2092 του Ευρωπαϊκού Κοινοβουλίου και του Συμβουλίου της 16ης Δεκεμβρίου 2020 (στο εξής: κανονισμός περί αιρεσιμότητας) (2), της υποχρέωσης αιτιολογήσεως, της αρχής της αναλογικότητας, του άρθρου 16 του Χάρτη των Θεμελιωδών Δικαιωμάτων της Ευρωπαϊκής Ένωσης και του κανονισμού (EΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου, της 18ης Ιουλίου 2018 (3). — Το προσφεύγον υποστηρίζει ότι η Επιτροπή και το Συμβούλιο (i) δεν απέδειξαν κατά πόσον η παράβαση σχετίζεται με τη χρηστή δημοσιονομική διαχείριση του προϋπολογισμού της Ένωσης ή την προστασία των οικονομικών συμφερόντων της Ένωσης ούτε απέδειξαν την ύπαρξη αιτιώδους συνάφειας μεταξύ της παράβασης και της σοβαρής απειλής για τη χρηστή δημοσιονομική διαχείριση του προϋπολογισμού της Ένωσης ή την προστασία των οικονομικών συμφερόντων της Ένωσης· και (ii) δεν απέδειξαν την αναλογικότητα του μέτρου σύμφωνα με το άρθρο 5, παράγραφος 3, του κανονισμού περί αιρεσιμότητας.
Το προσφεύγον υποστηρίζει, περαιτέρω, ότι η Επιτροπή και το Συμβούλιο υπέπεσαν σε πλάνη εκτιμήσεως και παρέβησαν τον κανονισμό περί αιρεσιμότητας, καθώς και τη συναφή υποχρέωση αιτιολογήσεως. 2.
Με τον δεύτερο λόγο προβάλλεται παραβίαση της αρχής του τεκμηρίου της αθωότητας, καθώς και των αρχών της ίσης μεταχείρισης και της απαγόρευσης των διακρίσεων. 3.
Με τον τρίτο λόγο προβάλλεται προσβολή του δικαιώματος δραστηριοποίησης σε ανόθευτη αγορά (άρθρο 16 του Χάρτη των Θεμελιωδών Δικαιωμάτων της Ευρωπαϊκής Ένωσης σε συνδυασμό με τα άρθρα 101-108 ΣΛΕΕ). 4.
Με τον τέταρτο λόγο προβάλλεται παραβίαση των αρχών της ασφάλειας δικαίου και της δικαιολογημένης εμπιστοσύνης και παράβαση ουσιώδους τύπου.
Στο πλαίσιο του πρώτου, του δεύτερου και του τέταρτου λόγου ακυρώσεως, το προσφεύγον προβάλλει επίσης ένσταση ελλείψεως νομιμότητας του κανονισμού περί αιρεσιμότητας σε περίπτωση που γίνει δεκτό ότι αποκλείει ατομικές εξαιρέσεις από την εφαρμογή της προσβαλλόμενης απόφασης.
(1) (2) (3)
Εκτελεστική απόφαση (EΕ) 2022/2506 του Συμβουλίου, της 15ης Δεκεμβρίου 2022, σχετικά με μέτρα για την προστασία του προϋπολογισμού της Ένωσης από παραβιάσεις των αρχών του κράτους δικαίου στην Ουγγαρία (ΕΕ 2022, L 325, σ. 94).
Κανονισμός (EΕ, Ευρατόμ) 2020/2092 του Ευρωπαϊκού Κοινοβουλίου και του Συμβουλίου, της 1ης Δεκεμβρίου 2020, περί γενικού καθεστώτος αιρεσιμότητος για την προστασία του προϋπολογισμού της Ένωσης (ΕΕ 2020, L 433I, σ. 1).
Κανονισμός (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου, της 18ης Ιουλίου 2018, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών (ΕΕ) αριθ.
1296/2013, (ΕΕ) αριθ.
1301/2013, (ΕΕ) αριθ.
1303/2013, (ΕΕ) αριθ.
1304/2013, (ΕΕ) αριθ.
1309/2013, (ΕΕ) αριθ.
1316/2013, (ΕΕ) αριθ.
223/2014, (ΕΕ) αριθ.
283/2014 και της απόφασης αριθ.
541/2014/ΕΕ και για την κατάργηση του κανονισμού (ΕΕ, Ευρατόμ) αριθ.
966/2012 (ΕΕ 2018, L 193, σ. 1).
Προσφυγή της 17ης Απριλίου de 2023 — Domingo Alonso Group κατά EUIPO — Ald Automotive y Salvador Caetano Auto (my CARFLIX) (Υπόθεση T-200/23) (2023/C 235/58) Γλώσσα του δικογράφου της προσφυγής: η ισπανική Διάδικοι Προσφεύγουσα: Domingo Alonso Group, SL (Las Palmas de Gran Canaria, Ισπανία) (εκπρόσωπος: J. García Domínguez, δικηγόρος) Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO) Λοιποί διάδικοι ενώπιον του τμήματος προσφυγών: Ald Automotive, SA (Majadahonda, Ισπανία), Salvador Caetano Auto (SGPS), SA (Vila Nova de Gaia, Πορτογαλία)
Στοιχεία σχετικά με τη διαδικασία ενώπιον του EUIPO Δικαιούχοι του επίδικου σήματος: Η προσφεύγουσα ενώπιον του Γενικού Δικαστηρίου Domingo Alonso Group, SL, και ο διάδικος ενώπιον του τμήματος προσφυγών Salvador Caetano Auto (SGPS), SA Επίδικο σήμα: Εικονιστικό σήμα my CARFLIX — Υπ’ αριθ.
18 124 505 σήμα της Ευρωπαϊκής Ένωσης